  ИА «Удмуртия» 24-тӥ пӧсьтолэзе ӵукна улонысь кошкиз «Удмуртская правда» газетлэн валтӥсь редакторез но тодмо суредась Энвиль Касимов. Со сярысь ивортодэтъя «Удмуртия» агентстволэн корреспондентэзлы солэн ужъюлтошез вераз. Касимовлы 59 арес вал. Ку но кытын люкиськыны луоз Энвиль Касимовен, берлогес тодмо луоз. Ивортодэтъя «Удмуртия» агентстволэн редакциез ӵыжы-выжыосызлы но матысь адямиосызлы куректэмзэ вера. Ватсан Энвиль Владимирович Касимов вордскиз Балезиноын 1961-тӥ арын 23-тӥ толшоре. Удмурт кун университетэз «суредаськонъя но черчениея дышетӥсь» ӧнеръя йылпумъяз, берлогес –чеберлыкъя Москваысь Суриков нимо кун институтэз «суредась-живописец» ӧнеръя. 1978-тӥ арын – Балезиноысь РСУ-ын штукатур-маляр; 1978-1979 аръёсы – коммунальной предприятиын благоустройствоя ужась; 1990-1992 аръёсы – Москваысь «Глобус» кооперативын суредась-живописец; 1993-тӥ арын – Ижкарысь адӟытонъёсъя «Галерея» центрлэн кивалтӥсезлэн воштӥсез; 1993-1994 аръёсы – «Ижевский завод» дизайн-группалэн кивалтӥсез; 1992-1998 аръёсы – «Ижевский клуб» мер огазеяськонлэн кивалтӥсез; 1998-2002 аръёсы - «Фирма «Алюминиево-строительные конструкции (АСК)» огазеяськонлэн кивалтӥсез; 2002-2003 - «АСК-Монтаж» огазеяськонлэн ивортодэтъя но аналитикая ёзэтлэн кивалтӥсез; 2003-2009 аръёсы - «Известия Удмуртской Республики» газетлэн валтӥсь редакторез; 2003-2009 аръёсы - «Известия Удмуртской Республики» газетлэн кивалтӥсез; 2012-2017 аръёсы – Удмуртилэн Кун Кенешысьтыз йӧскалык политикая, мер кышкыттэмлыкъя, регламентъя но ужез радъянъя ялан ужась ӧрилэн кивалтӥсез; 2017-тӥ арысен – «Удмуртская правда» газетлэн валтӥсь редакторез. Тегъёс: Мерлык Ижкар ЭнвильКасимов Удмуртия кулон  